NTNU
Norges teknisk-naturvitenskapelige
universitet
10.08. 2015 /BKR

PROTOKOLL
fra ekstraordinært møte i NTNUs styre pr e-post tirsdag 4. august 2015

Deltakere:
Styret:Styreleder Svein Richard Brandtzæg
Post.doc Guro Busterud
Professor Kristin Melum Eide
Professor Bjarne Foss
Fagleder Marit Grønning-Moe
Konserndirektør Nina Refseth
Professor Helge Holden
Student Elise Landsem
Adm. dir. Nils Kristian Nakstad
Rektor Karin Röding
Student Christian Tangene___________________________________________________________________________
S-sak 25/15

Endring av modell for styring og ledelse i universitets- og høgskoleloven Høring
Notat

Vedtak:Styret slutter seg med noen endringer til foreliggende utkast til høringsuttalelse fra NTNU.
***
Følgende er NTNUs uttalelse:
NTNUs styre har behandlet Kunnskapsdepartementets forslag til lovendringer om styring og
ledelse og slutter seg til følgende høringsuttalelse:
NTNU støtter forslaget om å gjøre ekstern styreleder og ansatt rektor til hovedmodell forstyring og ledelse ved statlige universiteter og høgskoler. Sektoren er tjent med en klar
ansvarsdeling mellom styreleder og rektor som daglig leder i samsvar med grunnleggendeprinsipper for offentlig og privat virksomhetsstyring. NTNU fraråder å redusere
flertallskravet dersom en institusjons styre ønsker å fravike hovedmodellen. Omkamper omvalg av styrings- og ledelsesmodell vil svekke styrearbeidet og institusjonenes strategiske
handlekraft. Slike endringer er av en slik prinsipiell karakter at de må være basert på bredenighet i styret og ha sterk forankring i institusjonen.
Departementet foreslår også å redusere flertallskravet for vedtak om «annen
styresammensetning» eller innføring av «eksternt flertall i styret». Styresammensetningen er
basert på et grunnleggende prinsipp om at ingen gruppe skal ha flertall alene. Da er det
inkonsekvent å åpne for vedtak som kan gi «eksternt flertall i styret». NTNUs styre mener at
dette punktet bør tas ut av loven, subsidiært må kravet om kvalifisert flertall beholdes.
Styrets sammensetning er avgjørende for styrets legitimitet og institusjonens opplevelse av
medvirkning i styrets arbeid. Å åpne for «annen styresammensetning» er derfor ikke
uproblematisk. NTNU anbefaler at dette punktet tas ut av loven. Dersom man unntaksvis –slik vi nå erfarer med fusjonen – har behov for en annen styresammensetning, er det mulig å
benytte lovens regler om at Departementet i «særlige tilfeller fastsetter annen
styresammensetning eller styreordning».
Styrebehandlingen har vist at lovens beskrivelse av styrets sammensetning er vanskelig åtolke da man må se flere paragrafer i sammenheng. Vi oppfordrer derfor Departementet til å
revidere teksten. Enkelt formulert skal styret ha elleve medlemmer og være sammensatt somfølger: 4 eksterne medlemmer
 4 ansatte i undervisnings- og forskerstilling, hvorav eventuelt én midlertidig ansatt
 1 teknisk-administrativt ansatt
 2 studenter
Styreleder medregnes i den gruppen vedkommende kommer fra, dvs. eksterne eller
ansatte i undervisnings- og forskerstilling.
Ved NTNU har åremålsperioden for ansatt rektor vært den samme som for valgt rektor (4+4).
Slik lovforslaget nå er formulert kan åremålsperioden for ansatt rektor tolkes som enåremålsstilling etter tjenestemannsloven (6+6). I utgangspunktet er NTNU innstilt på å
videreføre nåværende ordning der ansatt rektor følger styrets syklus (4+4), men ser at enlengre åremålsperiode kan bidra til større gjennomføringskraft i den faglig-administrative
ledelsen på alle nivå i organisasjonen. 6+6 år kan være lang tid, og i Sverige har man erfart at
det var en fordel å legge inn noe større fleksibilitet i andre periode (6+3+3).
For øvrig slutter NTNU seg til forslagene om at Departementet oppnevner styreleder og alleeksterne styremedlemmer, at personlige varamedlemmer erstattes med rekkefølge
varamedlemmer, og at Departementet fastsetter styregodtgjørelse etter innspill fra
institusjonene slik at man tar hensyn til de respektive styrenes ansvar og kompetansebehov.
Til slutt vil jeg gjerne videreformidle et innspill fra NTNUs styre om studentmedvirkning.
Etter Universitetsloven § 4-4 (1) skal studentene ha 20 % representasjon i alle kollegiale
organ med beslutningsmyndighet. Studentene i styret foreslår at dette suppleres med enlovbestemmelse om at studentene skal ha tale- og møterett også i alle rådgivende organer som
er relevante for studentene. Ved NTNU har vi valgt å involvere studentene i relevantelederfora, råd og utvalg på institusjons-, fakultets- og instituttnivå. Eksempelvis deltar
Studenttingets leder og fag- og forskningspolitiske nestleder på Rektors dekanmøter. Min

erfaring er at det er nyttig å lytte til studentenes råd og erfaringer. Som studentene sier: «Ved
å lovfeste dette [en bredere involvering av studenter] vil man etter vårt syn sørge for bedre
inkludering av studentene i viktige prosesser ved universitetet og dermed få bedre
institusjoner på lang sikt.»(Sendt KD 10.8.15/signert av rektor)

S-sak 26/15

Godkjenning av protokoll fra styrets møte 4.8. 2015

Vedtak:Protokoll fra styrets møte 4.8.2015 godkjennes*****
Neste møte i Styret er torsdag 27.8.2015*****
Sakskart, saker og protokoller for styrets møter legges ut på flg. adresse:
http://www.ntnu.no/adm/styret